# data[].attributes.attachment_link.readable_text
November harmadik hete a magyar népdal és népköltészet hete, így ebből az alkalomból igyekeztem ismét egy csokorra való ötletet összegyűjteni.
Magyar népdalok
„A magyar népdal a magyar népzene legősibb formája. Népi és emberi érzelmeket, gondolatokat testesít meg, fejez ki. Szerzőiket nem ismerjük, a legtöbbjük nemzedékről nemzedékre szállva, szájhagyomány útján keresztül maradt ránk." (Wikipédia)
Aki szeretne elmélyülni ebben a témában, szeretettel ajánlom a Folkrádió honlapját.
Gondolom mindenkinek van egy kedvence, érdemes most rákeresni, énekelni és nosztalgiázni egy kicsit. 🙂

~ Madárka, madárka

~ Szánt a babám

~ De szeretnék hajnalcsillag lenni

~ Által mennék én a Tiszán

~ A csitári hegyek alatt

Ha szeretnénk feleleveníteni a népdalokat játékos és nosztalgikus formában, akkor a Népdal Bingót ajánlom!

Magyar népköltészet

Magyar monda
A hírvivő lovas tajtékos paripáját megállította a tanácsdombon, s mintha a négy égtájnak jelentené, elkiáltotta magát:
- Végigjártam mind a hét országot; Nyéket, Megyert, Kürtgyarmatot, Tarjánt, Jenőt, Kért és Keszit, hogy uraikat, a hét fejedelmi személyt itt a tanács dombján tanácskozásra összehívjam. A hét fejedelmi személy még ma összegyűlik itt, hogy sorsunkról határozzon. Szóljanak a dobok, szóljanak a csimpolyák.
Dübögni kezdtek a sámándobok, dübögésüket, mint fát a vadszőlő indája, tekervényes csimpolyaszó ölelte körül. A domb mellé, széles karéjt formálva körüle, gyülekezni kezdett a nép, s nemsokára táncoló, széles szügyű lován feltűnt az első fejedelmi személy. A zene egy pillanatra elhallgatott, és a felzengő csendben a sámánok köszöntötték az érkezőt:
- Légy üdvöz Tétény.
Tétény leszállt lováról, és kíséretét hátrahagyva egymagában felment a tanácsdombra.
Pár perc múlva követte őt Huba, aztán Tas, Ond, Kende, Előd s legvégül pedig egy sudár termetű, barna arcú, fekete szemű férfi, Álmos.
- Légy üdvöz Álmos - zúgta el neki is a sámánok kara, s most már nem zendült föl a zeneszó, megkezdődött a tanácskozás.
- Mi, a hétmagyarok - mondta Tétény - azért gyűltünk itt össze, mert Szittyaország annyira megtelt népeinkkel, hogy sem táplálni, sem befogadni nem tud bennünket.
- Új földet kell hát elfoglalnunk - mondta Ond -, ahol békességben és bőségben élhetünk valamennyien.
- Pannónia földjére menjünk - mondta Álmos -, hiszen az minket illet, mert ősünk, Attila király birodalma volt.
- Úgy van - helyeselt Kende -, és tejjel-mézzel folyó földnek mondják, vizekben bővelkedőnek. Eltart bennünket is, jószágainkat is.
- Attila városa, Buda, újra a miénk lesz - mondta Tas.
Ekkor Huba szólalt meg:
- De a nagy célt csak akkor érhetjük el, ha közös akarattal vezért és parancsolót választunk magunk közül, akinek feltétlen engedelemmel tartozunk valamennyien, nehogy széthúzás, pártoskodás gyengítsen bennünket.
- Úgy van - kiáltották valamennyien. - Válasszunk!
Ekkor a sámánok közül kivált egy, és közelebb lépett a hét vezérhez. Dobját pörgetve énekbe kezdett.
- Önedbelia lányáról énekelek, Ügyek feleségéről, Emeséről...
A történetet persze valamennyien ismerték, s a sámán éneke felidézte a turult, ahogy ott lebeg a gyermekét váró Emese sátra fölött, majd leereszkedik, az asszony vállára ül és így szól:
- Dicső királyok származnak méhedből.
Emese ekkor hátracsukló fejjel, hunyt szemmel úgy látta, hogy sátrából hatalmas folyam hömpölyög elő, díszes aranyozott gályákat hord a hátán, s a gályákon egy-egy ragyogó arcú férfiú áll, koronával a fején.

A turul így folytatta:
- De király utódaid nem itt, hanem egy távoli földön fognak uralkodni.
A sámán folytatta:
- És a gyermek, akit szült, mert álom jósolta jöttét, az Álmos nevet kapta. Válasszatok, vezérek, ki legyen a magyarok fejedelme!
S a vezérek egy emberként kiáltották:
- Álmos!
Tétény lépett elő.
- Közös akarattal téged vezérnek és parancsolónak megválasztottunk, követünk téged jóban-rosszban. S hogy választásunk és szövetségünk a hegyeknél szilárdabb legyen, pecsételjük meg vérszerződéssel.
Egy szolga aranyedényt vitt a hét vezérhez, és azok elővonva késüket, sebet ejtettek a karjukon, és egy-egy csepp vért az edényben lévő borba csöppentettek. Az edényt magasba emelték és esküdtek:
- Ameddig életünk tart, sőt utódaink élete fogytáig mindig Álmos vezér ivadéka lesz a vezérünk.
- Esküszünk! - zúgták rá.
- Ami jószágot közösen szerzünk, mindenkinek része legyen abban.
- Esküszünk!
- Azok a fejedelmi személyek, akik szabad akaratukból Álmost vezérnek választották, soha a vezér tanácsából ki ne maradjanak.
- Esküszünk!
- Ha valaki az utódok közül a vezér személyéhez hűtlen lenne, annak úgy hulljon a vére, ahogy a mienk hullott, amikor Álmossal vérszerződést kötöttünk.
- Esküszünk!
- Hogyha valaki az utódok közül a vérszerződést megszegné, azt örök átok sújtsa!
- Esküszünk! - kiáltották a vezérek, és az aranyedény körbejárt, mindannyian ittak belőle, s az ősi magyar törvények szerint mindannyian vérrokonoknak számítottak.
Újra fölcsendült a zene, a magyarok fejedelme felemelt kézzel üdvözölte a dombot körülvevő ujjongó sokaságot. (Forrás és még több monda: Lázár Ervin - Magyar mondák)
Magyar népmesék
„Ki ne emlékezne az autentikus virágmotívumokat daloló kismadárra, a Kaláka dallamokra és furulyaszóra a főcímben? A népművészet, a népzene és a népmese hármasát mesterien elegyítő epizódok különleges képi világának, a dialógusokba csempészett finom, olykor csípős népi humorának, a mesélők (különösen Szabó Gyula) természetes előadásmódjának, valamint a Kaláka együttes zenéjének köszönhetően sajátos élményben részesülhet a néző."

~ Szegény ember és a lova

Melyik mesével folytatná a sort? 😉
A leghíresebb magyar népballada a Kőmives Kelemen.
Szörényi Levente és Koncz Zsuzsa előadásában:

Csanádi Imre-Vargyas Lajos: Röpülj páva, röpülj. (Magyar népballadák és balladás dalok.) Bp. 1954., 67-69.

# data[].attributes.attachment_link.description
November harmadik hete a magyar népdal és népköltészet hete, így ebből az alkalomból igyekeztem ismét egy csokorra való ötletet összegyűjteni. Magyar népdalok „A magyar népdal a magyar népzen...

# data[].attributes.attachment_link.title
Okos Doboz digitális gyakorló feladatok alsó és felső tagozatos tantárgyakhoz

# data[].attributes.attachment_link.description
Okos Doboz matematika, írás, olvasás, nyelvtan, környezetismeret, természetismeret, biológia, földrajz, egészségnevelés stb. gyakorló feladatok alsó és felső tagozatosoknak

# data[].attributes.attachment_link.keywords[]
hangerő; egyenletes mérő; gyors; lassú; halk; hangos; magas; mély; kezdőhang; záróhang; dallamsor; mondóka; gyermekdal; népdal; népi játék; népszokás; stafétaéneklés; kérdés-felelet

# data[].attributes.attachment_link.title
Okos Doboz digitális feladatgyűjtemény - 2. osztály; Ének-Zene; Zenehallgatás

# data[].attributes.attachment_link.description
Okos Doboz digitális online feladatgyűjtemény alsó és felső tagozatosok, középiskolások számára - 2. osztály; Ének-zene / Zenei befogadás / Zenehallgatás / Népzene: népdal, hangszeres népzene, népies műdal.

# data[].attributes.attachment_link.description
népdal quiz for 3rd grade students. Find other quizzes for Arts and more on Quizizz for free!

# data[].attributes.attachment_link.title
A jó lovas katonának.... Kodály Zoltán-Háry János Toborzó